**Naziv ustanove**

**Adresa sjedišta**

**Program obrazovanja**

**za stjecanje mikrokvalifikacije**

**rukovanje ručnom mehanizacijom u logističkom skladištu**

**Mjesto, vrijeme**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Promet i logistika | | |
| **Naziv programa** | **Program obrazovanja za stjecanje mikrokvalifikacije rukovanje ručnom mehanizacijom u logističkom skladištu** | | |
| **Vrsta programa** | osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa ishoda učenja prema HKO-u** | SIU 1: Rukovanje ručnom mehanizacijom u logističkom skladištu (razina 3) | | |
| **Obujam u bodovima (CSVET)** | **5 CSVET** | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | |
| **Popis standarda zanimanja/skupova kompetencija i datum/i njegove/njihove valjanosti u Registru HKO-a** | **Popis standarda kvalifikacija i datum/i njegove/njihove valjanosti u Registaru HKO-a** | | **Sektorski kurikulum** |
| **SZ Skladištar u logistici/Skladištarka u logistici**  SKOMP 1: Rukovanje transportnom mehanizacijom u logističkom skladištu  <https://hko.srce.hr/registar/skup-kompetencija/detalji/630>  SKOMP 2: Manipuliranje robom u logističkom skladištu  <https://hko.srce.hr/registar/skup-kompetencija/detalji/628>  SKOMP 3: Primjena standarda sigurnosti, zaštite na radu i zaštite okoliša u logističkom skladištu  <https://hko.srce.hr/registar/skup-kompetencija/detalji/634>  Vrijedi do 31.12.2025. | **SK Skladištar u logistici/Skladištarka u logistici**  31.08.2025. | |  |
| **Uvjeti za upis u program** | * Posjedovanje prethodne kvalifikacije na razini 1 – kvalifikacija stečena završetkom osnovnog obrazovanja * Najmanje 18 godina života * Liječničko uvjerenje medicine rada o zdravstvenoj sposobnosti za rukovanje ručnom mehanizacijom. | | |
| **Uvjeti stjecanja programa (završetka programa)** | * Stečenih 5 CSVET bodova * Uspješna završna provjera stečenih znanja usmenim i/ili pisanim provjerama te provjera vještine rukovanja ručnom mehanizacijom, a temeljem unaprijed određenih kriterija vrednovanja postignuća.   Svakom polazniku nakon uspješno završene završne provjere izdaje se Uvjerenje o osposobljavanju za stjecanje mikrokvalifikacije rukovanja ručnom mehanizacijom u skladišnom prostoru.  O završnoj provjeri vodi se zapisnik i provodi ju tročlano povjerenstvo. | | |
| **Trajanje i načini izvođenja nastave** | Program obrazovanja za stjecanje mikrokvalifikacije rukovanje ručnom mehanizacijom u skladišnom prostoru provodi se redovitom nastavom u trajanju od **125 sati**, uz mogućnost izvođenja teorijskog dijela programa na daljinu, u realnom vremenu.  Ishodi učenja ostvaruju se dijelom vođenim procesom učenja i poučavanja u trajanju od **20 sati**, najvećim dijelom učenjem temeljenom na radu u trajanju od **100 sati**, a dijelom samostalnim aktivnostima polaznika u trajanju od **5 sati**(proučavanje dodatne literature, izrada seminarskog rada). Učenje temeljeno na radu obuhvaća izvršenje konkretnih radnih zadaća. Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu te stvaranje budućih kvalitetnih poslovnih odnosa. | | |
| **Horizontalna prohodnost** |  | | |
| **Vertikalna prohodnost** |  | | |
| **Materijalni uvjeti i okruženje za učenje koji su potrebni za izvedbu programa** | MATERIJALNI UVJETI  Oprema:   * ručna skladišna mehanizacija i uređaji   Prostor:   * robno skladište. | | |
| **Kompetencije koje se programom stječu** | | | |
| 1. Samostalno manipulirati robom sukladno internim procedurama i svojstvima robe 2. Znati postupke i redoslijed izvođenja radnji pri manipulaciji robom u logističkom skladištu 3. Odabrati ručnu mehanizaciju sukladno značajkama tereta 4. Samostalno i odgovorno rukovati ručnom mehanizacijom pri premještanju robe 5. Obavljati poslove koristeći zaštitnu opremu i uređaje sukladno propisima o sigurnosti i zaštiti na radu 6. Primjenjivati dokumentaciju o ručnoj mehanizaciji i uređajima u svakodnevnom radu 7. Zbrinjavati otpad primjenom uspostavljenih pravila o zbrinjavanju otpada | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja, te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja   Rezultatima anketa dobiva se pregled uspješnosti izvedbe programa, kao i procjena kvalitete nastavničkog rada.  Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika u rukovanju ručnom mehanizacijom u logističkom skladištu, a na temelju unaprijed određenih kriterija vrednovanja postignuća. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | Rukovanje skladišnom opremom i transportnom mehanizacijom | Rukovanje ručnom mehanizacijom u logističkom skladištu | 3 | 5 | 20 | 100 | 5 | 125 |
| Ukupno: | | | | **5** | **20** | **100** | **5** | **125** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **Rukovanje skladišnom opremom i transportnom mehanizacijom** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | Najmanje razina 6 HKO-a (preddiplomski sveučilišni studij, preddiplomski stručni studij) odgovarajućeg profila. Specifična znanja povezana sa SIU mogu biti stečena formalnim obrazovanjem, neformalnim i informalnim učenjem. Ishodi učenja mogu se ostvariti neformalnim i informalnim učenjem. | | |
| **Obujam modula (CSVET)** | **5 CSVET** | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 19 % | 77 % | 4 % |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je polaznicima omogućiti stjecanje znanja i vještina potrebnih za rukovanje ručnom mehanizacijom u logističkom skladištu kao ekološki najprihvatljiviji oblik manipulacije teretom.  Rukovanje ručnom mehanizacijom u logističkom skladištu temelji se na korištenju digitalnih tehnologija u dijelu pripremanja tereta za manipulaciju i ispunjavanja tehničke dokumentacije za rad s ručnom mehanizacijom, a samo rukovanja i upravljanje ručnom mehanizacijom je najbolji primjer korištenja zelenih tehnologija u logističkom skladištu zbog ekološkog načina pogona u logističkim skladištima.  Polaznici će biti osposobljeni za rukovanje ručnom mehanizacijom u logističkom skladištu u dijelu pripreme za rad ručnom mehanizacijom, rukovanja ručnom mehanizacijom u skladu s tehničko-tehnoiloškim karakteristikama odabrane ručne mehanizacije, provođenja dnevnog održavanja ručne mehanizacije, utvrđivanje i prijavljivanje kvarova na ručnoj mehanizaciji, korištenja tehničke dokumentacije za odabranu vrstu ručne mehanizacije kao i korištenje sredstava osobne zaštite u skladu s pravilima i propisima zaštite na radu u logističkim skladištima i pri rukovanju ručnom mehanizacijom. | | |
| **Ključni pojmovi** | *Ručna mehanizacija, dnevno održavanje, kvar, tehnička dokumentacija, logističko skladište, digitalne tehnologije, zelene tehnologije, propisi iz zaštite na radu* | | |
| **Oblici učenja temeljenog na radu** | * Ishodi učenja navedeni u skupu ishoda učenja Rukovanje ručnom mehanizacijom u logističkom skladištu impliciraju stjecanje većim dijelom vještina, a manjim dijelom znanja povezanih s rukovanjem ručnom mehanizacijom u logističkom skladištu. Stoga je učenje temeljeno na radu integrirano u program obrazovanja uz primjenu stvarnih zadataka u poslovnome sektoru. * Oblik učenja temeljenog na radu u ovome programu jest učenje na radnom mjestu koje uključuje razdoblja učenja na radnome mjestu kod poslodavca. * Polaznik provodi dnevno održavanje ručne mehanizacije i prijavljuje kvarove uočene na ručnoj mehanizaciji. * Polaznik rukuje ručnom mehanizacijom: samostalno zahvaća, prenosi i odlaže robu u logističkom skladištu uz poštivanje ekoloških principa i načela poslovanja u logističkom skladištu. * Polaznik se prije rada upoznaje s tehničku dokumentacijom za ručnu mehanizaciju (u programu unutar *VPUP* - 6 sati) i služi se s njom.   Polaznik je (u programu unutar *VPUP* - 6 sati) stekao osnovna znanja i vještine zaštite na radu, zaštite od požara i pružanje prve pomoći, te prilikom rada primjenjuje propise o sigurnosti strojeva , zaštite na radu i korištenju ekološki prihvatljivih oblika energije. | | |
| **Literatura i specifična nastavna sredstva potrebna za realizaciju modula** | Preporučena literatura:   1. Rogić, K. (2011): Unutrašnji transport i skladištenje – nastavni materijali, Fakultet prometnih znanosti, Zagreb 2. Stojanović, L. (2016.) Unutrašnji transport i skladištenje – diplomski rad, Sveučilište Sjever 3. Dundović, Č., Hess, S. (2007): Unutarnji transport i skladištenje, Pomorski fakultet u Rijeci, Rijeka 4. Golac, B. (2007): Organizacija i prijevoz tereta u cestovnom prometu, Škola za cestovni promet, Zagreb 5. Bolf, I. i dr. (2011): Zaštita na radu, Andragoško učilište Zvonimir, Zagreb 6. Đukić, G. (2014): Tehnička logistika – nastavni materijali, Fakultet strojarstva i brodogradnje, Zagreb 7. Zaštita na radu (2007): Priručnik za nastavnike srednjih strukovnih škola, Andragoško učilište Zvonimir, Zagreb 8. Pravilnik o zaštiti na radu za mjesta rada (NN, Br. 29/13.) 9. Pravilnik o uporabi osobnih zaštitnih sredstava (NN, Br. 39/06.) 10. Pravilnik o zaštiti na radu pri utovaru i istovaru tereta (NN, Br. 49/86.) | | |

|  |  |  |
| --- | --- | --- |
| **Skup ishoda učenja iz SK-a[[1]](#footnote-1):** | | **Rukovanje ručnom mehanizacijom u logističkom skladištu** |
| **Ishodi učenja** | | |
| 1. Provesti pripremu za rad ručnom mehanizacijom u logističkom skladištu | | |
| 1. Rukovati mehanizacijom u skladu s njezinim tehničko-eksploatacijskim karakteristikama, svojstvima robe i pravilima kretanja u logističkom skladištu | | |
| 1. Provesti dnevno održavanje i prijavu kvara ručne mehanizacije u logističkom skladištu | | |
| 1. Koristiti tehničku dokumentaciju o skladišnoj transportnoj mehanizaciji i uređajima | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav skupa ishoda učenja Rukovanje ručnom mehanizacijom u logističkom skladištu je **učenje temeljeno na radu**.  Prije procesa učenja temeljenog na radu, vođenim procesom učenja i poučavanja polaznik će steći teorijska znanja o ručnoj mehanizaciji, namjeni ručne mehanizacije, vrstama i konstrukciji, dnevnom pregledu i utvrđivanju kvarova na ručnoj mehanizaciji, tehničkoj dokumentaciji za ručnu mehanizaciju, a neizostavno i sa propisima na poslovima s posebnim uvjetima rada, kao i sa propisima o ekološki prihvatljivom načinu rada u logističkom skladištu te propisima povezanim sa zaštitom na radu.  Nakon provedenog vođenog procesa učenja i poučavanja, polaznik će dobiti jasne upute za korištenje, rukovanje, održavanje i detektiranje kvarova na ručnoj mehanizaciji te će usvojiti načine korištenja radne, servisne i tehničke dokumentacije.  **Učenjem temeljenom na radu,** kod poslodavca, **na radnom mjestu** polaznik se postupno uvodi u svijet rada te mu se omogućuje sudjelovanje u radnome procesu u kontroliranim uvjetima sve dok ne stekne potpune kompetencije za samostalan rad. | | |
| **Nastavne cjeline/teme** | * Vrste ručne mehanizacije * Ekologija u logističkom skladištu * Priprema ručne mehanizacije za rad * Rukovanje ručnom mehanizacijom u logističkom skladištu * Održavanje i utvrđivanje kvarova na ručnoj mehanizaciji * Digitalno vođenje radne, servisne i tehničke dokumentacije za ručnu mehanizaciju * Izvori opasnosti i mjere zaštite na radu kod rukovanja ručnom mehanizacijom | |
| **Načini i primjer vrjednovanja skupa ishoda učenja** | | |
| **Opis radne situacije:** Koristiti ćemo stvarnu radnu situaciju - Prema preuzetoj otpremnici potrebno je uskladištenu robu izuzeti i dopremiti u izlaznu zonu skladišta radi pripreme za otpremu.  **Zadatak:** Vozilo u koje će se natovariti uskladištena roba nalazi se na utovarnoj rampi. Potrebno je uskladištenu robu dopremiti u izlaznu zonu u blizinu vozila radi pripreme za otpremu uz korištenje odgovarajuće vrste ručne mehaniztacije. Pri tome je potrebno pripremiti ručnu mehanizaciju za rad, identificirati robu, provjeriti stanje i količinu robe, pravilno postaviti ručnu mehanizaciju za smještanje robe, smjestiti robu na ručnu mehanizaciju, prenijeti robu sigurnom putanjom do izlazne zone skladišta i dokumentirati provedenu aktivnost. U provedbi aktivnosti potrebno je koristiti odgovarajuća zaštitna sredstva i demonstrirati pružanje prve pomoći pri nagnječenju ekstremiteta.  **Vrednovanje:** Pomoću unaprijed definiranih kriterija za elemente vrednovanja (kod poslova pripremanja ručne mehanizacije za rad, rukovanja ručnom mehanizacijom u različitim uvjetima rada u skladišnim prostorima, nadzor nad korištenjem ručne mehanizacije, postupke utvrđivanja kvara na ručnoj mehanizaciji, primjenu mjera zaštite na radu te pružanje osnovne prve pomoći ozlijeđenima) vrednuje se uradak polaznika.  Osim vrednovanja praktičnog uratka polaznika, vrednuje se i pisana/usmena provjera stručnih sadržaja prema planiranim ishodima učenja. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |
| --- |
| **\*Napomena:**  *Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |

1. Popunjava se onoliko puta koliko je skupova ishoda učenja u modulu*.* [↑](#footnote-ref-1)